На основу Решења о банкротству Привредног суда у Зрењанину Ст.13/2022 од 20.01.2023. године које је правоснажно од дана 10.02.2023. године и у складу са члановима 132. и 133. Закона о стечају („Сл.Гласник РС“ бр.104/2009, 99/2011-др. Закон, 71/2012-одлука УС, 83/2014, 113/2017, 44/2018 и 95/2018) и Национални стандард број 5 – поглавље III Националног стандарда о начину и поступку уновчењу имовине стечајног дужника („Сл.Гласник РС“ бр.62/2018), стечајни управник стечајног дужника

PILE&CO DOО ŽITIŠTE-U STEČAJU из Житишта, Тополовачки пут бб

адреса за пријем поште: Зрењанин, Коче Коларова 60

ОГЛАШАВА

другу продају целокупне имовине, као имовинску целину, стечајног дужника у Житишту

методом јавног прикупљања понуда

Предмет продаје је целокупна имовина- као имовинскa целинa стечајног дужника која се налази у Житишту ул.Тополовачки пут бб која се састоји од непокретне и покретне имовине:

Предмет продаје
Непокретна имовина која се налази у Торку (Бегејци) уписана у Листу непокретности бр.3166 КО Бегејци, потес „Валеј“,број парцеле 3963 КО Бегејци и то: - Објекат других делатности-инкубаторска станица, објекат бр.1, површине 1365м2, врста права:својина,облик својине:приватна; обим удела 1/1;-Зграда бр.2-Помоћна зграда, површине 114м2, врста права: својина, облик својине: приватна, обим удела: 1/1;-Објекат других делатности-инкубаторска станица, број објекта 2, површине 268м2, врста права: својина, облик својине: приватна, обим удела: 1/1;-Помоћна зграда, број објекта 3, површине 46м2, облик својине: приватна, обим удела: 1/1; као и објекат у ванкњижном власништву -Трафостаница са агрегатним постројењем Земљиште укупне површине 24.918 м2 , од чега земљиште под зградом и другим објектом површине 1679м2 и земљиште уз зграду и други објекат површине 23.239м2; врста земљишта: остало земљиште; врста права: својина; облик својине: приватна; обим удела 1/1 Непокретна имовина која се налази у Вршцу- грађевински објекти на КП 18842 КО Вршац, потес Јарак и Долин, уписани у листу непокретности 14065 КО Вршац врста права: својина; облик својине: приватан; обим удела 1/1и то: - зграда пољопривреде , број објекта 1, површине 145м2 (у природи објекат срушен);- зграда пољопривреде, број објекта 2, површине 1826м2 (у природи објекат срушен);- зграда пољопривреде, број објекта 3, површине 984м2 (у природи објекат срушен);- зграда пољопривреде , број објекта 4, површине 228м2 (у природи објекат срушен);- зграда пољопривреде , број објекта 5, површине 9м2 (у природи објекат срушен);- зграда пољопривреде , број објекта 6, површине 22м2 (у природи објекат срушен);- зграда пољопривреде , број објекта 7, површине 27м2 (у природи објекат срушен);- зграда пољопривреде, број објекта 8, површине 1102м2 (у природи објекат срушен);- зграда пољопривреде, број објекта 9, површине 1102м2 (у природи објекат срушен);- зграда пољопривреде , број објекта 10, површине 1102м2 ( у природи објекат срушен);- зграда пољопривреде , број објекта 11, површине 1102м2 ( у природи објекат срушен);- зграда пољопривреде , број објекта 12, површине 1102м2 (у природи објекат срушен);- зграда пољопривреде , број објекта 13, површине 1102м2 (у природи објекат срушен);- зграда пољопривреде , број објекта 14, површине 1102м2 (у природи објекат срушен); Земљиште на КП 18842 , врста земљишта: градско грађевинско земљиште, укупне површине (земљиште под зградом и другим објектом и земљиште уз зграду и други објекат) 93540м2 по врсти права је својина, облик својине државна, а као корисник је уписано Министарство пољопривреде, шумарства и водопривреде Београд. На земљишту постоји забележба од 05.03.2020.године, број предмета 952-02-4-115-29225/2020,опис: конверзија. Детаљан опис непокретне имовине дат је у продајној документацији. Покретна имовина, назначена извештају о процени од 26.05.2023. године , ближе описана у продајној документацији

Процењена вредност целокупне имовине : 82.025.110,00 динара

Депозит за учешће у поступку продаје: 16.405.022,00 динара

Процењена вредност имовине која представља предмет продаје није минимално прихватљива вредност, нити је на било који други начин обавезујућа или опредељујућа за понуђача приликом одређивања висине понуде.

Право на учешће у поступку друге продаје методом јавног прикупљања понуда имају сва правна и физичка лица која:

након добијања профактуре, изврше уплату ради откупа продајне документације у износу од 50.000,00 динара увећано за ПДВ. Профактура се може добити контактирајући стечајног управника на е маил: milosdjekic78@gmail.com, односно на телефон 064/1255703.

Рок за откуп продајне документације је 18.12.2023. године.

уплате депозит у висини од 20% од процењене вредности предмета продаје, на динарски текући рачун стечајног дужника број: 150-25009337-75 kod Eurobank Direktna а.д. Београд или положе неопозиву првокласну банкарску гаранцију наплативу на први позив, на дан одржавања продаје (рок за уплату депозита је 19.12.2023. године). У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику на адресу Зрењанин, Коче Коларова бр.60, најкасније дана 19.12.2023. године до 10:00 часова, по београдском времену. У обзир ће се узети само банкарске гаранције које пристигну на назначену адресу до назначеног времена. Банкарска гаранција мора имати рок важења до 22.01.2024. године. Уколико на јавном отварању писаних понуда за најуспешнијег понуђача буде проглашен понуђач који је депозит обезбедио банкарском гаранцијом, исти мора измирити износ депозита у року од 48 сати од дана проглашења за најуспешнијег понуђача, а пре потписивања купопродајног уговора, након чега ће му бити враћена гаранција

потпишу изјаву о губитку права на враћање депозита која чини саставни део продајне документације.

достави понуду

Понуде се достављају лично стечајном управнику на адресу у Зрењанину, ул. Коче Коларова бр. 60. Прихватају се искључиво запечаћене понуде са назнаком ''ПОНУДА - НЕ ОТВАРАТИ'' на коверти и назнаком да се понуда односи на продају имовине стечајног дужника PILE&CO DOО ŽITIŠTE-U STEČAJU из Житишта.

Крајњи рок за достављање понуда је 22.12.2023. године до 11:45 часова.

Запечаћена коверта треба да садржи:

потписану пријаву за учешће у поступку јавног прикупљања понуда;

потписану понуду, уз навођење јасно одређеног нето износа за куповину предмета продаје;

доказ о уплати депозита или копију банкарске гаранције;

потписану изјаву о губитку права на повраћај депозита;

извод или решење из регистра привредних субјеката не старије од 3 месеца од дана јавног отварања понуда и ОП образац, ако се као потенцијални купац пријављује правно лице;

очитану личну карту или фотокопију личне карте за домаћа физичка лица или пасош за страна физичка лица, ако се као потенцијални купац пријављује физичко лице;

овлашћење за заступање, уколико јавном отварању понуда не присуствује потенцијални купац лично (за физичка лица) или законски заступник (за правна лица). Овлашћење за заступање које је издато од стране потенцијалног купца (физичког лица) мора бити оверено код јавног бележника (нотара). Овлашћење за заступање издато од стране потенцијалног купца (правног лица) мора бити печатирано и потписано од стране законског заступника привредног друштва, потенцијалног купца.

Стечајни управник неће разматрати усмене понуде, неблаговремене понуде - које пристигну након времена назначеног за достављање понуда, понуде које не садрже јасно одређен износ на који понуда гласи, које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као ни понуде уз које није положен депозит у предвиђеном року и понуде које не садрже потписану изјаву о губитку права на повраћај депозита.

Јавно отварање понуда одржаће се дана 22.12.2023. године, са почетком у 12:00 часова (15 минута по истеку времена за прикупљање понуда) на адреси: Зрењанин, ул.Коче Коларова бр.60 у присуству комисије формиране одлуком стечајног управника.

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји. У току или након отварања писаних понуда није дозвољено побољшање понуда

Стечајни управник спроводи јавно прикупљање понуда тако што:

одлуком именује Комисију за спровођење поступка, која

чита правила у поступку јавног прикупљања понуда,

отвара достављене понуде,

рангира понуђаче према висини достављених понуда,

одржава ред на јавном прикупљању понуда,

проглашава најбољег понуђача за купца, уколико је највиша понуђена цена једнака или већа од 50% од процењене вредности предмета продаје,

доставља понуду најбољег понуђача одбору поверилаца и разлучним повериоцима на изјашњење, уколико је иста нижа од 50% од процењене вредности предмета продаје, сходно одедбама члана 136в Закона о стечају;

потписује записник.

Имовина се продаје у виђеном правном и фактичком стању без права на накнадну рекламацију купца. Стечајни управник и стечајни дужник не гарантују да имовина која се продаје има одређене карактеристике у смислу квалитета, квантитета или да одговара сврси коју потенцијални понуђач предвиђа за ту имовину и не одговарају за недостатке које купац утврди по извршеној продаји.

Имовина се може разгледати, након откупа продајне документације, а најкaсније 3 дана пре заказане продаје сваког радног дана у времену од 10:00 до 14:00 часова, уз обавезну претходну најаву стечајном управнику.

У складу са Националним стандардом бр. 5, стечајни управник ће прихватити највишу достављену понуду, уколико је иста једнака или већа од 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да, пре прихватања такве понуде, добије сагласност одбора поверилаца и разлучним повериоцима, сходно одредбама члана 136в Закона о стечају.

Уколико Одбор поверилаца, разлучни, односно заложни поверилац у року од 15 дана од дана пријема захтева стечајном управнику не доставе одобрење у складу са чланом 136 в Закона о стечају, стечајни управник ће другу продају методом јавног прикупљања понуда прогласити неуспешним.

Стечајни управник сачињава допунски записник наредног радног дана након прибављеног последњег потребног изјашњења у складу са Законом, односно најкасније петог радног дана након протека последњег дана рока у ком се стечајном управнику доставља такво изјашњење.

Купопродајни уговор се потписује у року од 5 радних дана од дана проглашења купца, под условом да је депозит који је обезбеђен гаранцијом уплаћен на рачун стечајног дужника и да највиша достављена понуда износи више од 50% од процењене вредности предмета продаје.Уколико је понуђена цена нижа од 50% процењене вредности предметене имовине стечајног дужника, купопродајни уговор се потписује у року од 5 радна дана од дана сачињавања допунског записника, а након добијања сагласности од стране Одбора поверилаца и разлучних поверилаца, под условом да је депозит који је обезбеђен гаранцијом уплаћен на рачун стечајног дужника.

Проглашени Купац је дужан да уплати преостали износ купопродајне цене у року од 15 дана од дана потписивања купопродајног уговора.

Свако лице које је стекло право на учешће, у складу са условима прописаним овим огласом, губи право на депозит у складу са Изјавом о губитку права на враћање депозита.

Понуђач губи право на повраћај депозита уколико:

не поднесе понуду или поднесе понуду која не садржи обавезне елементе, или

не потпише купопордајни уговор, или

буде проглашен купцем, а не уплати купопродајну цену у предвиђеном року и на пропосани начин.

Ако проглашени купац не потпише купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита.

Стечајни управник ће вратити положени депозит сваком понуђачу чија понуда не буде прихваћена, односно чија понуда није најбоље рангирана, у року од три радна дана од дана одржавања јавног прикупљања понуда. Депозит се не враћа понуђачима који су изгубили право на повраћај депозита у складу са Изјавом о губитку права на повраћај депозита

Сви порези и трошкови се додају на постигнуту купопродајну цену и падају на терет Купца.

Овлашћено лице: стечајни управник Милош Ђекић, контакт тел. 064/1255703 .